OLAP

OLAP ehk analüütiline veebitöötlus (inglise keeles online analytical processing) on tõhus andmetöötlustehnoloogia, mille abil saab kiirelt läheneda mitmemõõtmelistele analüütilistele päringutele, leida uusi andmeid, aruandeid piiramatult vaadata jpm. . OLAP on seotud äriteabe laiema kategooriaga ja hõlmab ka relatsioonandmebaase, aruannete koostamist ja andmekaevandamist . Mõiste OLAP on modifikatsioon klassikalisest võrgutehingute töötlemisest (OTLP).

OLAP eelised 

 üks oluline eelis on, et teave ja arvutused on OLAP-kuubis ühtsed.
 võimalus otsida OLAP andmebaasist hõlpsalt laiemaid või konkreetseid termineid.
 hea aegridade analüüsimiseks
 OLAP on mõeldud igat liiki ettevõtetele, OLAP-ga saab edukalt planeerida, eelarveid, aruandlusi ja analüüse koostada.
 See on võimas visualiseerimise veebianalüütiline protsessisüsteem, mis tagab kiirema reageerimisaja
 Lihtne leida klastreid ja kõrvalnähte.

OLAP puudused 

 OLAP nõuab andmete korrastamist tähe- või lumehelbeskeemiks. Neid skeeme on keeruline rakendada ja hallata
 Tehinguandmetele ei pääse juurde OLAP-süsteemiga.
 Kõik OLAP-kuubi muudatused vajavad kuubi täielikku värskendamist ning see on aeganõudev protsess.

OLAP-süsteemid 
OLAP-süsteemid varieeruvad mitmeti ja neid eristatakse üldjuhul lühendi “OLAP” esiküljele märgistatud tähega. OLAP süsteemid kuuluvad tüüpiliselt ühte kolmest kategooriasse:

 MOLAP (Multidimensional OLAP) – OLAP, mis indekseerib otse mitmemõõtmelisse andmebaasi.
 ROLAP (Relational OLAP) – OLAP teostab relatsiooni andmebaasi salvestatud andmete dünaamilist mitmemõõtmelist analüüsi.
 HOLAP (Hybrid OLAP) – HOLAP on kombinatsioon ROLAPist ja MOLAPist. HOLAP töötati välja, et ühendada ROLAP suurem andmesidemaht MOLAP suurepärase töötlemisvõimega.

OLAP-kuup 
OLAP-idee keskmes on OLAP-kuup. OLAP-kuup on andmekonstruktsioon, mis on optimeeritud andmete väga kiireks analüüsimiseks. OLAP-kuup koosneb arvulistest faktidest, mida nimetatakse mõõtmeteks ja mis on kategoriseeritud mõõtmete järgi. OLAP-kuupi nimetatakse ka hüperkuubiks.

Tavaliselt tehakse andmete toimingud ja analüüs lihtsa arvutustabeli abil, kus andmete väärtused on paigutatud rea ja veeru vormingus. See sobib ideaalselt kahemõõtmeliste andmete jaoks. OLAP sisaldab mitmemõõtmelisi andmeid, kusjuures andmed saadakse tavaliselt erinevast ja mitteseotud allikast. Arvutustabeli kasutamine pole optimaalne valik. Kuup suudab salvestada ja analüüsida mitmemõõtmelisi andmeid loogiliselt ja korrastatult.

OLAP kasutus 
OLAP-d kasutatakse andmekaeveks või varem teadmata seoste avastamiseks andmeüksuste vahel. OLAP-andmebaasid ei vaja suuri andmeladusid, sest tehinguandmeid ei ole trendianalüüsiks vaja. Avatud andmebaaside ühenduvuse (ODBC) abil saab andmeid importida olemasolevatest relatsiooni andmebaasidest, ning seejärel luua OLAP jaoks mitmemõõtmeline andmebaas. OLAP toodete hulka kuuluvad Oracle Essbase, IBM Cognos ja Oracle OLAP. OLAP-funktsioone on lisatud ka teistesse töötlusprogrammidesse nagu seda on Microsoft Excel ja Microsoft SQL Serveri analüüsiteenused. OLAP-tooted on tavaliselt mõeldud mitme kasutaja keskkondadeks, kus tarkvara maksumus sõltub kasutajate arvust.

Kuidas OLAP töötab 
OLAP-analüüsi hõlbustamiseks kogutakse andmeid mitmest andmeallikast, salvestatakse andmeladudesse, ning seejärel puhastatakse ja korrastatakse andmemahtudeks. Iga OLAP-kuup sisaldab andmeid, mis on kategoriseeritud dimensioonide järgi (näitena periood, kliendid, geograafilised müügipiirkonnad vms.), mis on tuletatud andmelao dimensiooni tabelite järgi. Dimensioonidele lisatakse seejärel liikmed näiteks riigid, kuud, klientide nimed, ning seejärel korrastatakse hierarhiliselt. OLAP-kuubikute tulemused võetakse sageli dimensioonide kaupa eelnevalt kokku selleks, et relatsiooniliste andmebaaside abil päringu aega drastiliselt parandada. Analüütikud viivad seejärel läbi OLAP analüütilisi põhitoimingud paljumõõtmelistes andmebaasides.

OLAP analüütilised põhitoimingud 
OLAP-s on nelja tüüpi analüütilisi toiminguid: roll-up, drill-down, slice, dice ja Pivot. 

 roll-up – nimetatakse ka konsolideerimiseks või uurimiseks, võtab dimensiooni andmed kokku.
 Drill-down – võimaldab analüütikutel minna süvitsi, näiteks uurida lähemalt mingit ajaperioodi ja teha graafikuid toote müüdavuse kasvust.
 Slice – võimaldab analüütikul kuvada ainult ühte teavet, näiteks "2017. aasta müük".
 Dice – võimaldab analüütikul valida analüüsimiseks andmeid mitmest dimensioonist, näiteks "siniste rannapallide müük Iowas 2017. aastal".
 Pivot – kuubi andmetelgede pööramine, analüütikud saavad andmetest uue ülevaate

Viited